મુંબઇ તરફ જતી અરવલ્લી એક્સપ્રેસ ટ્રેનના કોચ નંબર એ-1 માંથી 21મી ઓગષ્ટ,18 ના રોજ એક 6 વર્ષનો બાળક ક્રિશ્ના ગોવિંદરામ કંસારા (રહે.માનપુર, આબુરોડ)નો બિનવારસી હાલતમાં મળી આવ્યો હતો. જેને નડિયાદ રેલ્વે સ્ટેશને ઉતારવામાં આવ્યો હતો. જ્યારબાદ તેનો કબજો ચિલ્ડ્રન હોમને સોંપવામાં આવ્યો હતો. જોકે બાળક નાદુરસ્ત હોઇ તેને સારવાર અર્થે નડિયાદ સિવિલ હોસ્પિટલમાં દાખલ કરવામાં આવ્યો હતો. જ્યાંથી તેને વધુ સારવાર અર્થે અમદાવાદ સિવિલ ખસેડવામાં આવ્યો હતો. જ્યાં સારવાર દરમિયાન ગુરૂવારે તેનું મોત નીપજ્યું હતું. આ મામલે નડિયાદ રેલ્વે પોલીસ દ્વારા અકસ્માતે મોતનો ગુનો નોંધી વધુ તપાસ હાથ ધરવામાં આવી છે.